ELŐTERJESZTÉS

**Szombathely Megyei Jogú Város Közgyűlésének 2018. december havi rendes ülésére**

**Javaslat a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének megválasztására**

Szombathely Megyei Jogú Város Közgyűlése a 221/2016. (VI.9.) Kgy. sz. határozatában Puklér Gézát javasolta a taggyűlésnek a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének megválasztani 2016. július 1. napjától határozatlan időtartamra, megbízási jogviszony keretében, havi bruttó 100.000,- Ft díjazás ellenében. Az ügyvezető 2018. november 6. napján írásban kezdeményezte ügyvezetői jogviszonyának közös megegyezéssel történő megszüntetését, ezért dönteni szükséges a tisztség betöltéséről.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdésének a) pont af) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a társaság legfőbb szervének hatáskörébe tartozó kérdésekben a Közgyűlés jogosult dönteni az ügyvezető megválasztása, visszahívása és díjazásának megállapítása tárgyában.

Javaslom, hogy a Tisztelt Közgyűlés Puklér Géza megbízási jogviszonyát 2018. december 15. napjával közös megegyezéssel szüntesse meg. Tájékoztatom a Tisztelt Közgyűlést, hogy ügyvezető úr, mint érintett a Magyarország helyi önkormányzatairól szóló 2011. évi CLXXXIX. törvény 46.§ (2) bekezdés b) pontja alapján nem kérte zárt ülés tartását.

A társaság új ügyvezetője személyével kapcsolatos javaslatomat a Közgyűlés ülésén terjesztem elő.

Kérem a Tisztelt Közgyűlést, hogy az előterjesztést megtárgyalni, és a határozati javaslatban foglaltak szerint dönteni szíveskedjék.

**Szombathely, 2018. november 26.**

**/: Dr. Puskás Tivadar :/**

**Határozati javaslat**

**…./2018. (XII. ……) Kgy. sz. határozat**

1./ A Közgyűlés javasolja a taggyűlésnek, hogy a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének, Puklér Gézának a határozatlan idejű megbízási jogviszonyát 2018. december 15. napjával közös megegyezéssel szüntesse meg.

2./ A Közgyűlés javasolja a taggyűlésnek, hogy kérje fel a polgármestert a jogviszony 1./ pont szerinti megszüntetésével kapcsolatban a szükséges intézkedéseket megtételére, továbbá hatalmazza fel a megszüntető okirat aláírására.

3./ A Közgyűlés – Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés a) pont af) és aj) alpontja alapján – a SZOMHULL Szombathelyi Hulladékgazdálkodási Közszolgáltató Nonprofit Kft. ügyvezetőjének 2018. december 16. napjától …………………….. időtartamra ………………….. javasolja megválasztani a társaság taggyűlése számára. A Közgyűlés javasolja, hogy az ügyvezető a feladatait …………………….jogviszonyban lássa el havi bruttó ……………………,- Ft díjazás ellenében, egyéb juttatásai pedig a Közgyűlés által jóváhagyott mindenkor hatályos Javadalmazási Szabályzat szerint kerüljenek megállapításra.

4./ A Közgyűlés felhatalmazza a polgármestert, hogy a fenti döntéseket a társaság taggyűlésén képviselje.

5./ A Közgyűlés javasolja a taggyűlésnek, hogy kérje fel a polgármestert a taggyűlés által megválasztott ügyvezetővel a ……………….. szerződés megkötésére és hatalmazza fel, hogy a társaság módosításokkal egységes szerkezetbe foglalt társasági szerződését írja alá.

**Felelős**: Dr. Puskás Tivadar polgármester

Molnár Miklós alpolgármester

Dr. Károlyi Ákos jegyző

(A végrehajtásért felelős:

Lakézi Gábor, a Városüzemeltetési Osztály vezetője

a SZOMHULL Nonprofit Kft. ügyvezetője)

**Határidő**: 1.-4. pont: a társaság taggyűlése

5. pont: az ügyvezetővel kötendő szerződés megkötésére 2018. december 15.

a társasági szerződés módosítására 2018. december 31.